钦定古今图书集成/理学汇编/字学典/第098卷 > 江夏王锋
## 钦定古今图书集成/理学汇编/字学典/第098卷 > 江夏王锋

按《南史本传》：“齐江夏王锋，字宣颖，高帝第十二子也。
年四岁，好学书，无纸札，乃倚井阑为书，书满则洗之，
已复更书。又晨兴不肯拂窗尘，而先画尘上学为书
字。五岁高帝使学凤尾诺，一学即工。高帝大悦，以玉
骐𬴊赐之，曰：‘骐𬴊赏凤尾矣’。”工书为当时蕃王所推。
南郡王昭业亦称工，谓武帝曰：“臣书固应胜江夏王。”
《武帝答阇黎》第一《法身》第二阇黎锋小名也。隆昌元
年为侍中寻加秘书监。